Die getal haweloses in Johannesburg neem daagliks toe. Hierdie mense se selfwaarde word afgebreek deur die uitmergelende omstandighede van 'n lewe op straat en elke dag se bakhand staan. Dis moeilik om uit die kringloop te breek, maar daar is hoop. Este Gross besoek die Gereformeerde Kerk in Linden, Johannesburg, se sopkombuis wat nie net kos gee nie, maar ook mense ophef deur vir hulle kunsvaardighede aan te leer. So kan hulle produkte maak uit herwinbare materiaal, wat hulle kan verkoop vir inkomste om vir hulle self te sorg, veral tydens die Desemberakansie wanneer die sopkombuise toe is. Este praat ook met 'n Phumlani, wat deur middel van die kunsklasse sy liefde vir kuns herontdek het, en in die proses sy eerste opdrag vir 'n groot muurskildery gekry het.
Musieklegende Ibrahim Khalil Shihab, voorheen bekend as Chris Schilder, maak in die ouderdom van 72 'n terugkeer na die verhoog met die hulp van Ramon Alexander, wat Ibrahim as 'n held beskou. Geïnspireer deur 'n musikale familie en sonder enige formele opleiding, het hy van die grootste Suid-Afrikaanse treffers van die jare 70 en 80 geskryf, maar was grootliks as klavierspeler, in die skaduwee van die hoofsangers en ander musikante.
Op 18 Augustus 2018 maak Damian Willemse sy debuut vir die Springbokke. Sodoende word hy ook die eerste Springbok wat Somerset-Wes Metodiste Primêre Skool opgelewer het. Jody Hendricks kyk Damien se pad tot by die groen en goud.
Graffiti laat sommige mense steier, en ander staan in verwondering. Lizelle de Bruin gesels met graffitikunstenaars en kunstenaars wat deur die Graffiti Renaissance beïnvloed is. Graffiti bring kleur en betekenis na die mees onwaarskynlike plekke.
10 Mar Kommentaar
12 Mar Middagvervolgverhaal
17 Mar Sterre en planete
17 Mar Hoe verklaar jy dit?
13 Mar Middagvervolgverhaal
17 Mar Oggenddiens
7 Mar Middagvervolgverhaal
18 Mar Middagvervolgverhaal
10 Mar Fiks vir die lewe
8 Mar Middagvervolgverhaal